
Организациите от публичния сектор, които попадат в категориите или покриват критериите, изброени и описани по-долу, могат да участват в програмите за лицензиране на едро на Microsoft, създадени специално за правителствените организации („отговарящи на условията юридически лица“). Под „отговарящо на условията юридическо лице“ се разбира всяка организация, която не функционира с търговска цел и която попада в една от следните категории: 
	Категории

	A. Наднационални
	Всички организации/институции, които имат значителна регулаторна или законодателна роля сред множество национални правителства.

	B. Национални/федерални
	Всички правителствени организации/институции, които се управляват на федерално/национално ниво и които имат права за управление в рамките на автономен регион или държава. В това число влизат парламентарни и юридически органи с право да установяват или да вземат решения относно законодателството.

	C. Регионални/щатски/провинциални
	Правителствена организация от средно ниво, която не обхваща цялата държава, а различни области от местното управление в рамките на юрисдикция. В това число влизат (1) всички правителствени организации/институции, които се управляват на щатско/регионално ниво и се наричат по различен начин: региони, департаменти, щати, лендери, области или провинции; и (2) всички департаменти, парламентарни органи, регулаторни и съдебни органи с право да установяват и вземат решения относно законодателството в даден регион, департамент, щат, лендер, област или провинция.

	D. Местни/общински
	Най-ниското ниво на Правителствена организация и свързана администрация. В това число влизат всички правителствени организации/институции, които се управляват на ниво град, район, община, село, селище, общност и квартал (напр. развлекателни центрове, събиране на отпадъци, противопожарна служба, контрол на локални услуги и осъществяване на някои национални услуги).

	E. Здравеопазване
	Всяка правителствена организация/институция, която предоставя услуги в сферата на здравеопазването, установява или взема решения относно политиката на здравеопазване в рамките на даден автономен регион или държава, предоставя финансиране за здравни услуги или има регулаторна роля в сферата на здравеопазването.

	F. Други правителствени организации
	Всяка организация, която е лично отговорна за, и в крайна сметка контролирана от, международно признато Управление на автономен регион.
Всяка организация, създадена според закона с обществена цел, както е описано в съответните законодателни актове или членове на учредяването/целите на тази организация (напр. законово установени комисии, общински корпорации, правителствени изследователски организации). 


Ако дадена организация попада в някои от категориите по-горе и работи с търговска цел, ще се прилагат следните допълнителни критерии, за да се установи дали организацията може да се определи като отговарящо на условията юридическо лице:
1. Предназначени ли са приходите/ползите единствено и само за правителствената организация (или част от тях се разпределят сред частни акционери)?
2. Освободена ли е въпросната организация от корпоративен данък?
3. Финансирана ли е организацията над 50% от държавата (т.е. извлича ли по-малко от 50% от финансите си от търговски дейности)?
Ако отговорът на всички тези въпроси е „да“, то тогава организацията се определя като отговарящо на условията юридическо лице. Ако отговорът на някой от горепосочените въпроси е „не“, то тогава организацията не се определя като отговарящо на условията юридическо лице. Като цяло, притежаваните от правителствата корпорации, предприятия с държавно участие и притежавани от правителствата организации (било акционерни дружества или не), извършващи търговски дейности (напр. телекомуникации, банкови услуги, транспорт и т.н.) не се определят като отговарящи на условията юридически лица.
Ако Правителството на дадена държава публикува списък на организациите от обществения сектор, те трябва да отговарят на критериите, изложени в това определение, за да може да се определят като отговарящи на условията юридически лица.
Ако дадена организация загуби статута на отговаряща на условията правителствена организация след подписването на споразумението за лицензиране, организацията може да продължи да използва лицензираните копия, но няма право да подава нови заявки за Лицензи чрез програмите на Microsoft за лицензиране на правителствени организации.
[bookmark: OLE_LINK1][bookmark: OLE_LINK2]Microsoft предлага цени за правителствени организации на отговарящи на условията организации в обществения сектор (както е посочено и обяснено по-горе). Предмет на тези допълнителни изисквания за пригодност, както е възможно да бъде изложено в определено споразумение за лицензиране на едро, отговарящите на условията организации имат правото да получат (1) ценово ниво D по програмите за лицензиране на едро Enterprise, Enterprise Subscription, Select или Select Plus или (2) други отстъпки, които може да са налични по други програми на Microsoft за лицензиране на едро.

